સામગ્રી: નવનિર્વાચિત રાષ્ટ્રપ્રમુખની ટીમનું આગમન થાય તે પહેલાં બધાં ડેસ્ક સાફ કરી દેવાયા છે અને સફાઈ થઈ ગઈ છે. 

કોરોનાને કારણે આ વખતની સફાઈ અગાઉ કરતાં વધુ સઘન તથા સજ્જડ છે. આ પરિવર્તનને કારણે વ્હાઇટમાં નોકરીની લગભગ ચાર હજાર જેટલી તકો ઊભી થશે.  

'વેરાન' વેસ્ટ વિંગ

ઓબામા જેમની શપથવિધિમાં હાજર હતા એ ટ્રમ્પ બાઇડનની શપથવિધિ સમયે હાજર નહીં રહે

ટ્રમ્પના કાર્યકાળ દરમિયાન ઉચ્ચ અધિકારીઓમાં છટણીઓના દોરની વચ્ચે તેમના નીતિગત બાબતોના સલાહકાર સ્ટિફન મિલર વ્હાઇટ હાઉસની વેસ્ટ વિંગમાં જોવા મળ્યા હતા. ટ્રમ્પના કાર્યકાળ દરમિયાન પ્રારંભથી છેવટ સુધી તેમણે રાષ્ટ્રપ્રમુખના ભાષણ લખ્યા છે. 

સામાન્ય રીતે પ્રવૃત્તિઓથી ધમધમતી વેસ્ટ વિંગ સૂમસામ ભાસતી હતી. ફોન શાંત હતા. અનેક ખાલી ડેસ્ક ઉપર જેમ-તેમ કાગળ વિખેરાયેલા પડ્યા હતા તથા સીલબંધ કવર જોવા મળ્યા. જાણે લોકો ઉતાવળે છોડી ગયા અને પરત જ ન ફર્યા હોય. 

તા. છઠ્ઠી જાન્યુઆરીના કૅપિટલ હિલ હુલ્લડો બાદ ટ્રમ્પ સરકારના અનેક વરિષ્ઠ અધિકારીઓ તથા સાથીઓએ રાજીનામાં ધરી દીધા હતા. જોકે મિલરે તેમનું પદ છોડ્યું ન હતું. 

પરિવર્તન, પરંપરા અને પેચ 

વ્હાઇટ હાઉસમાંથી વિદાય પૂર્વે પ્રાંગણમાં બે પુત્રોની તસવીર લઈ રહેલ પૂર્વ કર્મચારી

ઇનૉગ્યુરેશન ડે પૂર્વે મિલરની ઓફિસની સાફસફાઈ થઈ જશે અને તેઓ તથા અન્ય સાથીઓની તમામ નિશાનીઓને દૂર કરી દેવામાં આવશે, જાણે કે તેઓ અહીં આવ્યા જ ન હોય. બાદમાં બાઇડનની ટીમ આ કચેરીઓનો કબજો સંભાળશે. 

વર્તમાન રાષ્ટ્રપ્રમુખની વિદાય તથા નવનિર્વાચિત રાષ્ટ્રપ્રમુખના આગમન પૂર્વેના સંક્રાન્તિકાળ દરમિયાન વેસ્ટ વિંગની કચેરીઓની સફાઈની પરંપરા સદીઓ પુરાણી છે. 

સામાન્ય રીતે આ કામગીરી ચૂંટણીપરિણામ પછી તરત જ હાથ ધરવામાં આવતી હોય છે, પરંતુ આ વખતે રાષ્ટ્રપ્રમુખ ટ્રમ્પે પરિણામોને સ્વીકારવાનો ઇન્કાર કરી દીધો, જેના કારણે આ પ્રક્રિયામાં કડવાશ આવી અને નિર્ધારિત સમયે આ કામગીરી શરૂ ન થઈ. 

જોકે હવે ભૂતકાળની જેમ જ હસ્તાંતરણની કામગીરી ચાલી રહી છે. પ્રિન્સ્ટન યુનિવર્સિટીમાં અમેરિકન ઇતિહાસના પ્રાધ્યાપક સિન વિલેન્તઝના કહેવા પ્રમાણે, "હસ્તાંતરણ સરળ ન હતું, છતાં આ કામગીરી થઈ રહી છે. વ્યવસ્થા પોતાનું કામ કરી રહી છે."

નોકરી અને બેકારી 

વ્હાઇટ હાઉસમાંથી સામાન હઠાવી રહેલા કર્મચારી

ટ્રમ્પના કાર્યકાળ દરમિયાન મિલર સહિત લગભગ ચાર હજાર લોકોની વ્હાઇટ હાઉસ ખાતે રાજકીય નિમણૂકો કરવામાં આવી હતી. 20મી જાન્યુઆરી પછી તેઓ બેકાર બની જશે અને...\nઅગાઉની સામગ્રીનો સારાંશ નીચે મુજબ કરી શકાય છે:
બુધવારે અમેરિકાના રાષ્ટ્રપ્રમુખ તરીકે ડોનાલ્ડ ટ્રમ્પનો કાર્યકાળ સમાપ્ત થશે. નવનિર્વાચિત રાષ્ટ્રપ્રમુખ જો બાઇડન દ્વારા નિયુક્ત પ્રધાનો તથા અધિકારીઓ પદભાર સંભાળે તે પહેલાં 'અમેરિકાની સરકારનાં હૃદય' સમાન વ્હાઇટ હાઉસમાં ભારે ચહલપહલ જોવા મળી રહી છે.